** spojená škola**

**bl. biskupa Gojdiča**

Bernolákova 21, 080 01 PREŠOV

**Prevádzkový poriadok v čase mimoriadnej situácie**

**Spojenej školy bl. biskupa Gojdiča v Prešove**

*Vypracovaný podľa podmienok Spojenej školy bl. biskupa Gojdiča, Bernolákova 21, 080 01 Prešov a opatrení Ministerstva školstva, vedy, výskumu a športu SR a opatrení Úradu verejného zdravotníctva SR.*

*Škola sa bude riadiť fázami odporúčanými MŠVVaŠ SR. (Zelená fáza, Oranžová fáza, Červená fáza).*

**Škola**

* Zverejnení oznam na vchodových dverách, ktorý hovorí, za akých podmienok dieťa/žiak do školy nastúpiť nemôže.
* Obsah a formu všetkých vzdelávacích a záujmových činností bude voliť tak, aby boli zaistené hygienicko-epidemiologické opatrenia.
* Pedagogickí zamestnanci a odborní zamestnanci školy v súlade s aktuálnymi hygienicko-epidemiologickými nariadeniami a podľa svojho uváženia a možností zabezpečia pri výchovno-vzdelávacom procese medzi deťmi, žiakmi a pedagógmi rozstupy.

**Zriaďovateľ**

* K začiatku školského roka vydá pokyn riaditeľke školy na zabezpečenie dôkladného čistenia a dezinfekcie priestorov školy pred otvorením prevádzky kvôli prevencii nákazy COVID-19.
* V spolupráci s riaditeľkou školy zabezpečí pre prevádzku školy dostatok dezinfekčných prostriedkov a pre všetkých zamestnancov školy osobné ochranné prostriedky a dezinfekciu.
* V prípade podozrenia v škole na ochorenie COVID–19 bezodkladne rieši vzniknutú situáciu podľa usmernenia tohto materiálu.
* Dbá o to, aby si škola pre účely izolácie žiaka, u ktorého sa vyskytnú príznaky ochorenia COVID-19, prípadne iného prenosného ochorenia počas vyučovania, vyčlenila priestor. Táto miestnosť môže štandardne slúžiť aj na iné účely, ak je však do nej umiestnený žiak s príznakmi ochorenia COVID-19 alebo iného prenosného ochorenia, bude následne po opustení miestnosti žiakom dôkladne vydezinfikovaná a vyvetraná (podľa usmernenia Úradu verejného zdravotníctva).

**Riaditeľka školy**

* Upraví prevádzku a vnútorný režim školy.
* Poverenou osobou zabezpečí pri vstupe do školy ranný filter.
* Dbá o to, aby všetci zamestnanci školy pri prvom nástupe do práce vyplnili a odovzdali dotazník o zdravotnom stave. Zároveň zamestnanci po každom prerušení dochádzky v trvaní viac ako tri po sebe nasledujúce dni predkladajú písomné vyhlásenie o tom, že neprejavujú príznaky prenosného ochorenia a nemajú nariadené karanténne opatrenie.
* Zabezpečí v súčinnosti so zriaďovateľom plynulú prevádzku školy.
* V prípade, že u dieťaťa/žiaka alebo zamestnanca je podozrenie alebo potvrdené ochorenie na COVID-19, postupuje podľa usmernenia tohto materiálu, časť Oranžová a Červená fáza.
* Zabezpečí, že výchovno-vzdelávací proces prebieha v nezmenenej forme.
* Zabezpečí, aby deti/žiaci obedovali vo výdajnej školskej jedálni a dodržiavali pravidlá stravovania.

**Zákonný zástupca dieťaťa materskej školy**

* Dodržiava pokyny riaditeľky školy.
* Zodpovedá za dodržiavanie hygienicko-epidemiologických opatrení pri privádzaní dieťaťa do materskej školy, počas pobytu vo vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
* Odovzdáva dieťa výhradne zamestnancovi materskej školy.
* Pri prvom nástupe dieťaťa do materskej školy predkladá **čestné vyhlásenie** alebo po každom prerušení dochádzky dieťaťa do materskej školy v trvaní viac ako tri po sebe nasledujúce dni **písomné vyhlásenie** o tom, že dieťa neprejavuje príznaky prenosného ochorenia a nemá nariadené karanténne opatrenie.
* Je povinný bezodkladne nahlásiť podozrenie alebo potvrdenie o ochorení na COVID-19. Povinnosťou zákonného zástupcu dieťaťa je aj riadne dodržiavanie karantény, ak bola u dieťaťa nariadená lekárom všeobecnej zdravotnej starostlivosti alebo príslušným regionálnym úradníkom.
* V priestoroch materskej školy s účelom odovzdania a vyzdvihnutia dieťaťa sa zdržiava maximálne 10 minút. V priestoroch materskej školy sa zákonný zástupca pohybuje s rúškom a v súlade s aktuálnymi hygienicko-epidemiologickými nariadeniami.
* Je povinný dieťaťu zabezpečiť dve ochranné rúška (náhradné nechá v skrinke).
* Ak pri rannom filtri učiteľka zhodnotí nežiaducu prítomnosť dieťaťa v MŠ z dôvodu choroby, rodič musí dieťa zobrať naspäť domov.
* Odhlasuje dieťa zo stravy obvyklým spôsobom.
* Dieťa si do MŠ nenosí vlastné hračky ani iné predmety z domáceho prostredia.
* Ak dieťa v priebehu dňa bude vykazovať niektorý z možných príznakov COVID-19, bude umiestnené do samostatnej miestnosti. Vyučujúci bude kontaktovať zákonných zástupcov, ktorí dieťa bezodkladne vyzdvihnú.

**Zákonný zástupca žiaka základnej školy**

* Dodržiava pokyny riaditeľky školy.
* Dbá o to, aby jeho dieťa počas pobytu v škole dodržiavalo hygienicko-epidemiologické opatrenia v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
* Rešpektuje, že žiaci vstupujú do priestorov školy samostatne, príp. žiaci 1. ročníka so zákonným zástupcom (prvé 3 dni max.10 min.).
* Pri prvom nástupe žiaka do základnej školy predkladá **čestné vyhlásenie** alebo po každom prerušení dochádzky žiaka v trvaní viac ako tri po sebe nasledujúce dni **písomné vyhlásenie** o tom, že žiak neprejavuje príznaky prenosného ochorenia a nemá nariadené karanténne opatrenie.
* Je povinný bezodkladne nahlásiť podozrenie alebo potvrdenie o ochorení na COVID-19. Povinnosťou zákonného zástupcu žiaka je aj riadne dodržiavanie karantény, ak bola u žiaka nariadená lekárom všeobecnej zdravotnej starostlivosti alebo príslušným regionálnym úradníkom.
* Je povinný žiakovi zabezpečiť dve ochranné rúška.
* Neprítomnosť žiaka v škole nahlási triednemu učiteľovi.
* Ak bude žiak v priebehu dňa vykazovať niektorý z možných príznakov COVID-19, bude umiestnený do samostatnej miestnosti. Vyučujúci bude kontaktovať zákonných zástupcov, ktorí žiaka bezodkladne vyzdvihnú.
* Žiaci 1. stupňa v rámci svojej triedy nemajú povinnosť nosiť ochranné rúška, v priestoroch mimo triedy a pri vstupe do budovy ochranné rúška nosia.
* Žiaci 2. stupňa majú ochranné rúška povinné (pri vstupe do školy, v triede, počas vyučovacieho procesu, mimo triedy).
* Odhlasovanie zo stravy prebieha obvyklým spôsobom.

**Zákonný zástupca žiaka gymnázia**

* Dodržiava pokyny riaditeľky školy.
* Dbá o to, aby jeho dieťa počas pobytu v škole dodržiavalo hygienicko-epidemiologické opatrenia v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
* Pri prvom nástupe žiaka do školy predkladá **čestné vyhlásenie** alebo po každom prerušení dochádzky žiaka v trvaní viac ako tri po sebe nasledujúce dni **písomné vyhlásenie** o tom, že žiak neprejavuje príznaky prenosného ochorenia a nemá nariadené karanténne opatrenie.
* Je povinný bezodkladne nahlásiť podozrenie alebo potvrdenie o ochorení na COVID-19. Povinnosťou zákonného zástupcu žiaka je aj riadne dodržiavanie karantény, ak bola u žiaka nariadená lekárom všeobecnej zdravotnej starostlivosti alebo príslušným regionálnym úradníkom.
* Je povinný žiakovi zabezpečiť dve ochranné rúška.
* Neprítomnosť žiaka v škole nahlási triednemu učiteľovi.
* Ak bude žiak v priebehu dňa vykazovať niektorý z možných príznakov COVID-19, bude umiestnený do samostatnej miestnosti. Vyučujúci bude kontaktovať zákonných zástupcov, ktorí žiaka bezodkladne vyzdvihnú.
* Žiaci gymnázia majú ochranné rúška povinné (pri vstupe do školy, v triede, počas vyučovacieho procesu, mimo triedy).
* Odhlasovanie zo stravy prebieha obvyklým spôsobom.

**Stravovanie**

* Prebieha podľa podmienok školy obvyklým spôsobom (v čase mimoriadnej situácie s časovým rozdeleným pre jednotlivé triedy):
* **MŠ –** od 11.30 hod.
* **ZŠ** – po 4. vyuč. hodine (11.30 hod. do 11:55 hod. ) - žiaci 1.A. 1.B, 2.A, 2.B

(12:00 hod. do 12.25 hod.) - žiaci 3.A, 3.B, 4.A,5.A, 5.B

* po 5. vyuč. hod. – žiaci 6.A, 7.A, 8.A, 9.A
* **Gymnázium** - po 6. vyuč. hod.

**Pracovno-právne vzťahy**

* Zamestnanci školy sú povinní nosiť ochranné rúška alebo ochranné štíty a dodržiavať hygienicko-bezpečnostné opatrenia.
* Zamestnanci školy plnia svoje pracovné povinnosti na pracovisku osobne, podľa pracovnej zmluvy a pracovnej náplne.
* Ak niektorý zo zamestnancov zo subjektívnych dôvodov (obava z nákazy nepodložená klinickými príznakmi) odmieta vykonávať pracovnú činnosť na pracovisku osobne, zamestnávateľ sa môže dohodnúť so zamestnancom na čerpaní dovolenky (§ 111 ods. 1 Zákonníka práce) alebo ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

V Prešove 28.8.2020 Mgr. Júlia Šarišská

poverená riadením školy